**Fundargerð 308. stjórnarfundar Stjórnvísi**

**Verkefni: 308. stjórnarfundur Stjórnvísi haldinn 7.október 2021 á Grand Hótel.**

**Efni fundar:** **Dagskrá:**

1. Rýni: Haustráðstefna Stjórnvísi 2021 – hvað gekk vel og hvað má betur fara.
2. Fundur með fagráði Stjórnvísi.
3. Fréttir af faghópum.
4. Fjárhagsstaða Stjórnvísi
5. Staða verkefna (áhversluverkefna og annarra verkefna)
6. Önnur mál

|  |  |  |
| --- | --- | --- |
| **Dags.fundar:** 7.okt. 2021 | **Tími:** 11:00-12:00 | **Nr. fundar:** 308 |
| **Fundarboðari: SH** | **Fundarritari:** GA | **Staður:** Grand Hótel |

**Viðstaddir:** Falasteen Abu Libdeh, Gunnhildur Arnardóttir, Haraldur Bjarnason, Jón Gunnar Borgþórsson, Laufey Guðmundsdóttir, Ósk Heiða Sveinsdóttir, Sigríður Harðardóttir og Stefán Hrafn Hagalín, Steinunn Ketilsdóttir, Baldur Vignir Karlsson.

**Fjarverandi**:

**Gestir**:

**Samantekt og niðurstaða fundar**

1. **Haustráðstefna Stjórnvísi 2021.** Haustráðstefna Stjórnvísi var haldin í dag þann 7.október á Grand Hótel. Alls bókuðu sig tæplega 200 manns á vef félagsins og fjöldi manns fylgdist með ráðstefnunni á youtube í gegnum visir.is, vb.is og facebooksíðu félagsins. Af þeim 200 sem bókuðu sig mættu 60 á Grand Hótel í glæsilegt morgunverðarhlaðborð sem boðið var uppá. Ráðstefnan bar yfirskriftina „Nýtt jafnvægi“. Formaður Stjórnvísi Sigríður Harðardóttir setti ráðstefnuna stundvíslega klukkan 09:00 og að því loknu tók Dr. Edda Blumenstein við ráðstefnustjórnun. Dagksráin var eftirfarandi:   
   09:00 Formaður stjórnar [Sigríður Harðardóttir](https://www.linkedin.com/in/sigr%C3%AD%C3%B0ur-har%C3%B0ard%C3%B3ttir-0092602a/) Stjórnvísi setur ráðstefnuna.

09:10 FYRIRLESTUR: Háskólinn í Reykjavík : Nýtt jafnvægi í menntakerfinu, áskorun og ögrun.  [Bryndís Björk Ásgeirsdóttir,](https://www.linkedin.com/in/brynd%C3%ADs-bj%C3%B6rk-%C3%A1sgeirsd%C3%B3ttir-4783b625/) forseti sálfræðideildar Háskólans í Reykjavík

09:30SPJALL: Íslandsbanki og Landsbankinn: Verkefnamiðað vinnurými: Úrlausnir, lærdómur, endurbætur og áskoranir. [Hafsteinn Bragason](https://www.linkedin.com/in/hafsteinn-bragason-1ab44131/) mannauðsstjóri Íslandsbanka og [Baldur Gísli Jónsson](https://www.linkedin.com/in/baldur-jonsson-1740a05/) mannauðsstjóri Landsbankans.

09:55 Innlegg um sköpunargleði og nýtt jafnvægi. [Birna Dröfn Birgisdóttir](https://www.linkedin.com/in/birnadb/) doktorsnemi í Háskólanum í Reykjavík.

10:10 FYRIRLESTUR:  Stafrænt Ísland - [Andri Heiðar Kristinsson](https://www.linkedin.com/in/andriheidar/) framkvæmdastjóri Stafræns Íslands - helstu áskoranir og hefur náðst nýtt jafnvægi?

10:30 SPJALL:  Jessica Jane Kingan eigandi og framkvæmdastjóri Rauða Húsið og Bakki Apartments & Hostel Eyrarbakki – Sprotafyrirtæki í ferðaþjónustu á landsbyggðinni fóta sig eftir faraldurinn.

Örstutt hlé var gert eftir hvern fyrirlestur/pallborðsumræður þar sem ráðstefnugestir eru hvattir til að fara inn á "Slido" og skrá þar í einni setningu hver væri þeirra helsti lærdómur af hverju erindi/pallborðsumræðu fyrir sig.     
Það má með sanni segja að ráðstefnan hafi gengið einstaklega vel fyrir sig og allt gekk eins vel upp og kostur er. Nýr formaður setti ráðstefnuna með glæsibrag, ráðstefnustjóri stjórnaði ráðstefnunni af miklum fagleik, fyrirlesarar voru allir einstaklega áhugaverðir og vel undirbúnir og pallborðsstjórnandinn skapaði einstaklega skemmtilegt og faglegt andrúmsloft. Haraldur ljósmyndar var á staðnum og munu myndir verða birtar í dag og á morgun. Einnig verður ráðstefnan birt í heild sinni sem og í klipptum bútum á facebooksíðu Stjórnvísi og á youtube í framhaldi af ráðstefnunni. Gera þarf betra andrými fyrir Slido - skila glærum fyrr – muna eftir að endurnýja áskriftina af sli.do Spyrillinn (Laufey G.) var alveg frábær – í spjöllunum væri flott að fá myndir inn til að lífga upp á.

1. **Fundur með fagráði.** Ósk kom um að færa fagráðsfundinn sem halda átti í lok október til 3. nóvember og virðast flestir geta mætt þann dag á Nordica. Búið er að senda fagráði fundargerð vinnufundar stjórnar frá því í vor ásamt linkum og fréttum frá því helsta sem hefur verið á döfinni. Mikilvægt er að fagráð sé sem best undirbúið og geti gefið félaginu góð ráð úr sínum viskubrunni.
2. **Dagskrá faghópa** var send út 6. september sl. Dagskráin innihélt drög að 140 viðburðum í vetur. Mikið hrós hefur borist til Stjórnvísi varðandi hve dagskráin er áhugaverð og fjölbreytt.

Fjöldi viðburða og fjöldi félaga á fundum í september var umtalsvert meiri en á sama tíma í fyrra. Skráðir fundir í október eru orðnir 16 og 9 í nóvember. Ný fyrirtæki og stofnanir eru að skrá sig í Stjórnvísi sem eru ánægjuleg tíðindi. Þar má nefna AÞ þrif, Stapi lífeyrissjóður, Miðlun ehf, Bústólpi, Búlandstindur, Arnarlax, Controlant, Landskróna og Fræðsla.

1. **Fjárhagsstaða Stjórnvísi.** Staða félagsins er á áætlun. Öll félagsgjöld eru innheimt. Stefnt er að afgangi kr.1,5millj.

1. **Staða verkefna** (áhersluverkefna og annarra verkefna).

**Verkefni stjórnar starfsárið: 2021-2022 (þrjú áhersluverkefni – í hverju felast þau – mælikvarðar)**

**oo= rauntíma mælaborð á síðu Stjórnvísi** [**www.stjornvisi.is**](http://www.stjornvisi.is)

**ooo=** [**mælt árlega í viðhorfskönnun til félagsmanna**](https://www.stjornvisi.is/static/files/mat_a_arangri_meginmarkmida_stjornvisi/mat-a-arangri-meginmarkmida-stjornvisi-februar-2021.pdf)

* **Markaðsmál og sýnileiki Ósk Heiða, Stefán Hrafn, Haraldur.**

Hópurinn er búinn að hittast. 1. Ákváðu að varpa ljósi á þau fyrirtæki sem eru í félaginu nú þegar. Af hverju ertu að borga í Stjórnvísi? Styrkja vörumerkið með myndbandi. 2. Varpa ljósinu á fólk í faghópum, af hverju skiptir þetta máli og hvað ertu að fá út úr starfinu. (30 sek. Klippa). 3. Hvernig getum við fjölgað háskólanemum? 4. Búa til stutt myndbönd frá nokkrum stjórnum faghópa með kynningu á hópnum.

* + 1. Fjölgun fyrirtækja oo
       1. Fjölgun fyrirtækja með 200 eða fleiri starfsmenn oo
       2. Fjölgun fyrirtækja með 100-199 starfsmenn oo
    2. Fjölgun á heildarfjölda notenda (innri markaðssetning fyrirtækja) oo
    3. Fjölgun virkra félaga oo
    4. Fjölgun nýrra virkra félaga oo
    5. Aukning á nýskráningum í mánuðinum oo
    6. Fjölgun nýrra háskólanema oo
    7. Fagmennska sé ávallt höfð að leiðarljósi í öllum störfum ooo
    8. Stjórnin efli og viðhaldi trausti á félagið með fagmennsku að leiðarljósi og starfi skv. stefnu félagsins ooo
    9. Stjórnvísi sé aðlaðandi og sýnilegur vettvangur umfjöllunar um faglega stjórnun, miðlun þekkingar og reynslu ooo
    10. Stjórnvísi þróist í takt við við síbreytilegar áherslur og kröfur félagsmanna og atvinnulífsins ooo
    11. Framsæknir og hæfir einstaklingar starfi af heilindum fyrir félagið ooo
    12. Framkvæmdastjóri félagsins hafi leiðtogahæfileika, sé sýnilegur og virkur ooo
  + **Stuðningur við stjórnir faghópa Falasteen, Baldur Vignir, Steinunn.**

Hópurinn hittist og skiptust á hugmyndum en á eftir að festa betur á blað hvað verði gert. Það sem m.a. kom fram var að hafa mánaðarlega fundi með stjórnum faghópa – hvað er verið að gera vel og hvað má betur fara. Ræddu hvort þau ættu að mæta á viðburðina þ.e. einn úr stjórn myndi mæta á alla fundi til að ná betri yfirsýn.

* + 1. Fjölgun viðburða oo
    2. Fjölgun félaga á fundum oo
    3. Aukning á virkni faghópa oo
    4. Aukning á félagafjölda í faghópum oo
    5. Aukning á virkum fyrirtækjum oo
    6. Viðburðir séu sýnilegir og auglýstir tímanlega ooo
    7. Hækkun á NPS skori oo
    8. Félagar upplifi sig auðugri af þekkingu um stjórnun og leiðtogafærni ooo
    9. Félagar öðlist aukið tengslanet með þátttöku í félaginu ooo
    10. Ábendingar eigi sér skýran farveg ooo
    11. Stöðugt sé unnið að umbótum ooo
        1. Í upphafi hvers fundar bendi ábyrgðaraðilar á að eftir fundinn verði send út stutt könnun. Allir hvattir til að gefa sér örstutta stund og svara. Þar er tilvalið að koma með ábendingu um hvað betur má fara.
    12. Stjórn sé í reglulegu og góðu sambandi við stjórnir faghópanna ooo
    13. Verkferlar félagsins fyrir stjórnir faghópa, faghópafundi og ráðstefnuhald eru skráðir og unnið eftir þeim. ooo
        1. Myndbönd
        2. Stafræn fræðsla
  + **Útrás Laufey, Sigríður, Jón Gunnar**

Ætla að hittast á morgun og halda fund.

* + 1. Dagskrá Stjórnvísi verði aðgengileg fyrir alla landsbyggðina
    2. Fjölgun fyrirtækja á landsbyggðinni
    3. Fjölgun kynninga og fyrirlesara af landsbyggðinni
    4. Fjölgun erlendra fyrirlesara

1. **Önnur mál.**